ΓΡΑΠΤΗ ΕΡΩΤΗΣΗ E-2636/01

υποβολή: Margrietus van den Berg (PSE) προς την Επιτροπή

(2 Οκτωβρίου 2001)

Θέμα: Ευρωπαϊκή αντιμετώπιση του δουλεμπορίου με νεαρούς ποδοσφαιριστές

Στην απάντηση της γραπτής ερώτησης Ε-1712/01(1) πουπέβαλε ο κ. Max van den Berg σχετικά με το δουλεμπόριο νεαρών ποδοσφαιριστών, η Επιτροπή δεν απαντά στην ερώτηση εάν είναι διατεθειμένη να αρχίσει έρευνα για το κατά πόσον και, εάν ναι, ποιά συμπληρωματικά μέτρα απαιτούνται σε ευρωπαϊκό επίπεδο. Η Επιτροπή στην απάντησή της αναφέρεται βασικά στην οδηγία 94/33/Ε Κ σχετικά με την προστασία των νέων στον χώρο εργασίας, στους νέους κανόνες της FIFA σχετικά με μεσίτες ποδοσφαίρου και στις πρόσφατες συμφωνίες μεταξύ της FIFA και της Επιτροπής. Η Επιτροπή προσθέτει αμέσως ότι δεν είναι αρμόδια να ασχοληθεί περαιτέρω με την ουσία αυτών των συμφωνιών-πλαίσιο.

Σε επιστολή προς το Ολλανδικό Κοινοβούλιο οπουργός Δικαιοσύνης της Ολλανδίας αναφέρει ότι, αν και η ολλανδική νομοθεσία σχετικά με την πολιτική για την έγκριση και απασχόληση των νεαρών παικτών θεωρείται επαρκής για να επιλύσει προβληματικές καταστάσεις, μπορεί εντούτοις αυτή η ολλανδική κατάσταση να επηρεαστεί από διαφορετικές ρυθμίσεις άλλων κρατών μελών. Επίσης αναφέρεται κυρίως στην δυνατότητα του παρκαρίσματος των νεαρών ποδοσφαιριστών κάτω των 18 ετών σε άλλα κράτη μέλη και φρονεί ότι είναι ορθό να ερευνήσει η Επιτροπή την δυνατότητα κοινής ευρωπαϊκής αντιμετώπισης.

Υπό το πρίσμα της επιστολής του Ολλανδούπουργού Δικαιοσύνης κυρίως, προτίθεται η Επιτροπή να αναθέσει την διεξαγωγή έρευνας για την δυνατότητα κοινής ευρωπαϊκής αντιμετώπισης του πιθανού εμπορίου με νεαρούς ποδοσφαιριστές·

(1) ΕΕ C 364 E της 20.12.2001, σελ. 186.

Απάντηση της κας Reding εξ ονόματος της Επιτροπής

(16 Νοεμβρίου 2001)

Η Επιτροπή έλαβε γνώση των συμπληρωματικών πληροφοριών που της διαβίβασε ο κύριος βουλευτής, ο οποίος αναφέρεται ιδιαίτερα σε επιστολή του ολλανδούπουργού δικαιοσύνης στο ολλανδικό κοινοβούλιο. Η Επιτροπή εκτιμά ότι είναι πολύ χρήσιμο να αναλάβουν οι εθνικές αρχές πρωτοβουλίες στον τομέα του δουλεμπορίου νεαρών ποδοσφαιριστών και να διακηρύξουν τη βούλησή τους να θέσουν τέρμα σε τέτοιου είδους πρακτικές.

Όπως ανέφερε στην απάντησή της στη γραπτή ερώτηση E-1712/01 του κυρίου βουλευτή(1), η Επιτροπή εκτιμά ότι το καταλληλότερο επίπεδο αντίδρασης εξακολουθεί να είναι το εθνικό. Ως εκ τούτου, η Επιτροπή δεν προβλέπει προς το παρόν νέα κοινοτική πρωτοβουλία για την καταπολέμηση του δουλεμπορίου νεαρών ποδοσφαιριστών.

Η Επιτροπή εκτιμά επίσης ότι η οδηγία 94/33/ΕΚ του Συμβουλίου, της 22ας Ιουνίου 1994, σχετικά με την προστασία των νέων στην εργασία, συμβάλλει στην εξασφάλιση της προστασίας των ενδιαφερόμενων νέων. Στόχος αυτής της οδηγίας είναι αν απαγορευθεί η εργασία των παιδιών, να ρυθμιστεί και να προστατευθεί η εργασία των εφήβων και, γενικά, να λαμβάνεται μέριμνα ώστε όλοι οι εργοδότες να εξασφαλίζουν στους νέους κατάλληλες για την ηλικία τους συνθήκες εργασίας. Το βασικό αντικείμενό της είναι συνεπώς η βελτίωση των συνθηκών εργασίας των νέων· η εν λόγω οδηγία δεν προβλέπει απόλυτη απαγόρευση της εργασίας των παιδιών, αλλά περιέχει ορισμένες δυνατότητες παρέκκλισης που παρέχονται στα κράτη μέλη.

(1) ΕΕ C 364 E της 20.12.2001, σελ. 186.